laion/Wikipedia-Exotic huggingface dataset:
אלכסיי אולנין

אלכסיי אולנין (רוסית: Алексей Оленин; ‏. 9 בדצמבר 1763 - 29 באפריל 1843) היה ארכאולוג רוסי בסנט פטרסבורג, מנהל הספרייה הציבורית הקיסרית בין 1811 ל-1843 והנשיא השישי של האקדמיה הקיסרית לאמנויות בין 1817 ל-1843. אולנין נולד למשפחת אצולה במוסקבה. את השכלתו הראשונית קיבל בבית. ובשנת 1774, כפי שהיה מקובל באותה תקופה בקרב האצולה הרוסית, הוא התקבל לאקדמיה הצבאית. ב-1780 הוא נשלח ללמוד היסטוריה ותולדות האמנות בדרזדן. בשנת 1785 חזר אולנין לרוסיה כדי להתחיל בקריירה צבאית. במקביל הוא כתב מילון של ציטוטים צבאיים ובשנת 1786 הוא נבחר לאקדמיה למדעים של סנט פטרבורג, למרות שהמילון טרם פורסם. בדצמבר 1786 אולנין עזב את השירות הצבאי, אך חזר והצטרף שוב לצבא. הוא נשלח לפסקוב ולאחר מכן, בשנים 1789–1790, השתתף במלחמת רוסיה-שוודיה. בשנת 1795 הועלה לדרגת אלוף-משנה ופרש משירות צבאי סופית. לאחר 1795 אולנין הועסק במגוון תפקידים אזרחיים, כולל מנהל מטבעת סנט פטרבורג (1799). ב-1811 מונה למנהל הספרייה הציבורית הקיסרית. משנת 1794 הוא גילה עניין רב באמנות וארכאולוגיה, והפיק מספר יצירות גרפיות, ויצר אוסף גדול של עתיקות, שאותו תרם מאוחר יותר (ב-1829) לאקדמיה לאמנויות. הוא המשיך ואייר מספר ספרים, ביניהם יצירותיו הנבחרות של גברייל דרז'אבין וספר אגדות מאת איוואן חמניצר. בשנת 1804 הוא נבחר כחבר באקדמיה לאמנויות. בשנת 1806 פרסם אולנין את המאמר הראשון שלו, על פיענוח כתובת עתיקה מאבן שנמצאה באי תמאן בשנת 1792. בעקבות מאמר זה, אולנין נחשב כמייסד הפלאוגרפיה הרוסית. הוא גם בלט בהיותו המארח של אחד הסלונים האופנתיים ביותר בסנט פטרסבורג, שמשך אליו סופרים, אמנים, מוזיקאים ושחקנים רבים.[2] אלכסנדר פושקין, שנחשב למשורר הרוסי המפורסם ביותר, היה מעורב רומנטית עם אנה אולנינה, בתו הצעירה של אלכסיי אולנין. הוא כתב לה מספר שירים, ואף הציע לה נישואין בשנת 1828, אך נדחה על הסף. אנה אולנינה לא התחתנה עד 1840. אלכסיי אולינין מת בסנט פטרבורג בשנת 1843, עדיין בתפקיד, ונקבר במנזר אלכסנדר נבסקי. מדיה וקבצים בנושא אלכסיי אולנין בוויקישיתוף אלכסיי אולנין, באתר "Find a Grave" (באנגלית) Оленин Алексей Николаевич (in Russian). Great Soviet Encyclopedia. Retrieved 19 June 2020. Голубева, О.Д. "Оленин Алексей Николаевич" (in Russian). National Library of Russia. Члены Академии, www.rah.ru Лия ПевзнерВо власти красоты. Часть I. »...глаза Олениной моей!». Журнал «Русское искусство», www.russiskusstvo.ru
קונסטנטין אוכטומסקי

קונסטנטין אוכטומסקי (ברוסית: Константин Ухтомский;‏ 22 באוקטובר 1818 – 26 באוגוסט 1881) היה צייר ואדריכל רוסי; ידוע בסצנות הפנים שלו. אביו היה אמן חרט הנחושת, אנדרי אוכטומסקי. הוא סיים את לימודיו באקדמיה הקיסרית לאמנויות יפות בשנת 1838, עם תואר אמן באדריכלות. באותה שנה ובשנה שלאחר מכן הוענקו לו מדליות כסף על ציורי צבעי המים שלו. לאחר מכן, נסע לאירופה והפיק רישומים רבים שהפכו עם שובו, לציורים בצבעי מים. בשנת 1843 הוא זכה בתואר "אקדמי" על "פרויקט בית אצילים". מ-1850 עד 1859 היה אוצר המוזיאון של האקדמיה; וירש את אביו בתפקיד זה. בשנת 1858 הוא זכה בתואר "אמן חופשי" בשל השקפותיו על הבניין החדש של מוזיאון הארמיטאז', לאחר פתיחתו לקהל הרחב. באותה שנה הוענק לו אות מסדר סטניסלאוס הקדוש. הוא גם היה מעורב בבניית ארמון מייקל החדש. בשנותיו האחרונות שימש כאדריכל הן במשרד החצר הקיסרית והן במנהלת ההנדסה הראשית של משרד המלחמה. ב-1872 הוענק לו דרגת יועץ המדינה, ואות מסדר אנה הקדושה ב-1877. הוא נקבר בבית העלמין סמולנסקי. ניתן לראות חמישים מציורי צבעי המים שלו בארמיטאז'. חדר מדרגות בארמון החורף חדר מלכיט בארמון החורף פרוזדור בארמון החורף גן החורף בארמון הצארית מדיה וקבצים בנושא קונסטנטין אוכטומסקי בוויקישיתוף S. N. Kondakov, In: Anniversary reference book of the Imperial Academy of Arts. 1764-1914, Vol.2, Golike & Vilborg, 1915 Konstantin Ukhtomsky". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907.
Ride It

"Ride It" הוא סינגל של ג'יי שון, המופיע באלבומו השני של שון, My Own Way (כסינגל מוביל), ובאלבומו השלישי של שון, All or Nothing. השיר, שנכתב על ידי ג'יי שון ואלן סמפסון, והופק על ידי אלן סמפסון, יצא ב-21 בינואר 2008. השיר הגיע ל-20 הראשונים במצעד הסינגלים הבריטי, כאשר בשיאו הגיע למקום ה-11. הסינגל גם זכה להצלחה רבה כאחד השירים המושמעים ביותר במזרח אירופה, במיוחד ברוסיה, הונגריה ורומניה. גרסה הינדית של השיר נכללה בהוצאה ההינדית של האלבום My Own Way. נכון ליולי 2022, השיר הושמע למעלה מ-41 מיליון פעמים בספוטיפיי. ב-2019, הדי ג'יי הקוסובאי, רגארד הוציא גרסת רמיקס לשיר. השיר נהיה להיט ויראלי בטיקטוק. גרסת הרמיקס הגיעה, בשיאה, למקום הראשון באירלנד, למקום השני במצעד הסינגלים הבריטי, ולמקום השלישי באוסטרליה. הדי ג'יי הקוסובאי, רגארד, הוציא גרסת רמיקס של השיר ב-26 ביולי 2019, אם כי גרסאות קודמות של הרמיקס היו זמינות כבר ב-2017. זמן קצר לאחר הוצאת השיר, השיר נהיה ויראלי באפליקציית טיקטוק, עם למעלה מארבעה מיליון קליפים שפורסמו על ידי אנשים המשתמשים בקטעים מהשיר באפליקציה. עקב ההצלחה הפתאומית של השיר, רגארד חתם לאחר מכן בחברת התקליטים מיניסטרי אוף סאונד. השיר זכה להצלחה עולמית, כאשר הגיע למקום הראשון באירלנד ובמקסיקו, למקום השני בבריטניה והגיע ל-20 המובילים במדינות שונות באירופה ובאוקיאניה. נכון ליולי 2022, גרסת הרמיקס הושמעה למעלה ממיליארד פעמים בספוטיפיי. רגארד ביצע את השיר עם ג'יי שון ב-Jingle Bell Ball (אנ') ב-7 בדצמבר 2019. מידע על היצירה "Ride It" באתר מיוזיק בריינז מידע על הסינגל "Ride It" באתר מיוזיק בריינז מידע על היצירה "Ride It" באתר Discogs Ride It, 2008, ארכיון מ-2022-07-24, נבדק ב-2022-07-24 Leight, Elias (29 באוגוסט 2019). "Jay Sean's 'Ride It' Is a Hit Again, 12 Years Later". Rolling Stone. ארכיון מ-2019-09-14. נבדק ב-20 בספטמבר 2019. {{cite web}}: (עזרה) "IRMA – Irish Charts". Irish Recorded Music Association. ארכיון מ-2017-06-14. נבדק ב-26 באוקטובר 2019. {{cite web}}: (עזרה) "Regard | full Official Chart history". Official Charts Company. ארכיון מ-2019-12-16. נבדק ב-28 בספטמבר 2019. {{cite web}}: (עזרה) "Ride It - Single by Regard on Apple Music". 26 ביולי 2019. ארכיון מ-2022-07-24. נבדק ב-25 באוקטובר 2019 – via iTunes. {{cite web}}: (עזרה) Jay Sean - Ride It (Regard Remix) (באנגלית), אורכב מהמקור ב-2020-01-05, נבדק ב-2019-12-08{{citation}}: תחזוקה - ציטוט: bot: original URL status unknown (link) Leight, Elias (29 באוגוסט 2019). "Jay Sean's 'Ride It' Is a Hit Again, 12 Years Later". Rolling Stone. ארכיון מ-2019-09-14. נבדק ב-25 באוקטובר 2019. {{cite journal}}: (עזרה) "Ride It: Jay Sean's song re-charting because of TikTok". BBC. 28 בספטמבר 2019. ארכיון מ-2019-12-01. נבדק ב-25 באוקטובר 2019. {{cite web}}: (עזרה) Paine, Andre (23 בספטמבר 2019). "Can TikTok power Regard to UK chart summit?". Music Week. ארכיון מ-2019-12-21. נבדק ב-25 באוקטובר 2019. {{cite web}}: (עזרה) Ride It, 2019-07-26, ארכיון מ-2022-07-24, נבדק ב-2022-07-24 "Capital's Jingle Bell Ball Full Line-Up: See Who's Playing The UK's Biggest Christmas Party". Capital. ארכיון מ-2022-07-24. נבדק ב-4 בנובמבר 2019. {{cite web}}: (עזרה) "WATCH: Jay Sean Explains How He'd Never Met Regard Before 'Ride It'". Capital FM. 7 בדצמבר 2019. ארכיון מ-2022-07-05. נבדק ב-8 בדצמבר 2019. {{cite web}}: (עזרה)
רצח דביר שורק

רצח דביר שורק הוא פיגוע דקירה וניסיון חטיפה שאירע ביום רביעי, אור ל־ז' באב ה'תשע"ט, 7 באוגוסט 2019, ובו נרצח דביר שורק בן ה-19 בידי חוליית מחבלים פלסטינים סמוך לקיבוץ מגדל עוז שבגוש עציון. דביר הוא בנו של יואב שורק ונכדו של הרב בנימין הרלינג שנרצח בהיתקלות עם מחבלים בהר עיבל בשנת התשס"א, 2000. קאסם עסאפרה, אחד מרוצחיו של דביר, סיפר בחקירתו מה הניע אותו לצאת ולרצוח יהודי: "כבר כמה חודשים שאני הולך להתפלל במסגד ושומע על המצב באל-אקצא, שבימים רגילים מונעים מהמתפללים המוסלמים הפלסטינים להיכנס ומרשים למתנחלים, ובנוסף יש את הבנייה בהתנחלויות, ותמיד איחלתי לעצמי למות כמו שהיד". בליל 7 באוגוסט 2019, סמוך לשעה 20:30 המחבלים נסיר עסאפרה וקאסם עסאפרה, בני דודים מהכפר בית כאחיל, הגיעו עם רכבם סמוך לקיבוץ מגדל עוז בגוש עציון. הם החנו את רכבם בשולי הכביש ליד הרמזור, והמתינו כ־20 דקות עד שראו את דביר הולך לבדו לכיוון הכניסה למגדל עוז. ממצלמות האבטחה נראה דביר שורק תושב עפרה יורד בתחנה מהאוטובוס בקו 382 מירושלים לכיוון קריית ארבע, והולך לכיוון דרום לעבר הכביש שעולה לישיבת מחניים בה למד, סמוך למגדל עז. לאחר ששני המחבלים עקבו אחריו זמן מה, התקרבו עם רכבם אל דביר ואז נסיר ירד מהרכב וניסה לחשמל אותו אך לא הצליח בשל התנגדותו של דביר. לאחר מאבק עם דביר שבסופו הפיל אותו אל הרצפה, נסיר דקר את דביר מספר דקירות בחזה ונכנס לרכב, והשניים נמלטו מהמקום. גופתו של דביר נותרה מוטלת במשך כ-6 שעות עד שאותרה. לצד גופתו נמצאה שקית ספרים שקנה כמתנת סוף שנה לרבותיו בישיבת ההסדר אור תורה מחניים, בהם ספר מאת דויד גרוסמן. בחקירת המחבלים שביצעו אתה פיגוע נחשף כי מתחילה ניסו לחטוף את דביר על ידי הימומו בשוק חשמלי, אך החשמול לא הצליח ובמקום זאת הוא דקר את דביר בפלג גופו העליון עד שראה שאינו זז, ואז נמלט מהמקום. בשלהי נובמבר 2019 נכנסו כוחות צה"ל לכפר בית כאחיל הסמוך לחברון, והרסו את בתיהם של ארבעה מהמחבלים שהיו חלק מהחוליה שביצעה את הפיגוע. במהלך ההריסה, פלסטינים יידו אבנים על הלוחמים והבעירו צמיגים. צה"ל הגיב באמצעים לפיזור הפגנות. בעפרה הוקמה "חוות אהבת עולם" על שם דביר, וניטעו בוסתן וחורשה לזכרו. חקלאי קיבוץ מגדל עֹז קראו למטע הדובדבנים הסמוך למקום לימודיו ונפילתו "מטע דביר". העיתונאית עפרה לקס כתבה עליו את הספר "דביר - תשע עשרה שנה של אור". רצח רנה שנרב אתר לזכרו של דביר שורק אלישע בן קימון, יואב זיתון, ישי פורת, אליאור לוי וקובי נחשוני, דביר נדקר למוות 19 שנה אחרי שסבו נרצח בפיגוע ירי, באתר ynet, 8 באוגוסט 2019 שלב אחרי שלב: כך תוכנן ובוצע רצח דביר שורק הי"ד, באתר "סרוגים", 24 באוקטובר 2019 שלב אחרי שלב: כך תוכנן ובוצע רצח דביר שורק הי"ד, באתר "סרוגים", 24 באוקטובר 2019 אלישע בן קימון, תמלילי החקירה נחשפים: כך תוכנן הרצח של דביר שורק ז"ל, באתר ynet, 24 באוקטובר 2019 אלישע בן קימון, תיעוד: דביר שורק, דקות לפני שנרצח בפיגוע, באתר ynet, 23 בספטמבר 2019 אור הלר, צה"ל הרס את בתי המחבלים שרצחו את דביר שורק בגוש עציון, באתר חדשות 13, 28 בנובמבר 2019 מתוך אתר "יזכור". עפרה לקס, להעלות אור בחשיכה, באתר ערוץ 7
אברהם ישראל בצלאל רוזנבוים

הרב אברהם ישראל בצלאל רוזנבוים (בערך ה'תק"ן – י"א בסיוון ה'תרכ"ג, מאי 1863) היה רב הונגרי, רבה של ברזובה פוד בראדלום (אנ'), איז'אק וסיגטוואר. נולד בנג'וואז'ון שבהונגריה לרב משה נחום רוזנבוים, רבן של טליקא, ואשוואר ונג'וואז'ון, בערך בשנת ה'תק"ן, כבן שני מתוך תשעה. בבחרותו למד בישיבתו של החתם סופר, ישיבת פרשבורג ונחשב לתלמידו המובהק. לאחר לימודיו, מונה לרבה של סיגטוואר. לאחר מכן, מונה לרבה של העיר איז'אק, ככל הנראה לאחר שנת ה'תקפ"ג. בערך בשנת ה'תקצ"ח מונה לכהן כרבה של ברזובה, עד לפטירתו, בי"א בסיוון ה'תרכ"ג (מאי 1863). על פי מסורת המשפחה, צאצא של הרב אדם בעל שם. צאצא למהר"ל מפראג, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד. אחיו הבכור היה הרב עמרם רוזנבוים. לרב רוזנבוים היו 3 בנים: הרב מרדכי – תלמידו של הרב עזריאל הילדסהיימר הרב משה נחום – נפטר לאחר שנת ה'תרס"ז הרב יעקב – תלמידו של הרב יהודה אסאד עקיבא בן מרדכי ליב פישר, עטרת עקיבא, באתר אוצר החכמה לעפפלער סג"ל, זכרון אבות, באתר אוצר החכמה קטלוג רפאלי - 3, באתר אוצר החכמה רפאל בן יעקב הלפרין, אטלס עץ חיים - יב, באתר אוצר החכמה ישכר בעריש גרינפלד - שמעון הירשלער, משפחת השמעוני, באתר אוצר החכמה.
טפז'וס

טפז'וס (בפורטוגזית: Rio Tapajós) הוא נהר גדול הנשפך לנהר האמזונאס. אורכו 2,291 ק"מ. קרוי על שם שבט הטפז'וס שישב בעבר סמוך לאלטר דו שאו. בקטעים מסוימים מגיע הנהר לרוחב של כ-40 ק"מ. מי הנהר צלולים. במעלה הנהר נמצאים מפלי קפואירס ומפלי שקוראן. הנהר נוצר מהתחברות הנהר ז'ורוונה עם הנהר סאו מאנוול. העיר הגדולה ביותר על גדת הנהר היא סנטרם שבמדינת פארה. זוהי העיר השלישית בגודלה באמזוניה. היא הוקמה באזור המפגש בין הטפז'וס לאמזונאס. שני הנהרות זורמים זה לצד זה במשך קילומטרים רבים מבלי שימהלו מי אלה במי אלה, עד אשר הופכים יחדיו לנהר עצום יותר. לאורך הנהר יש התיישבות של שבטי אינדיאנים במשך אלפי שנים, אם כי במקומות מסוימים דחקה האוכלוסייה הברזילאית את האינדיאנים ממקום שבתם. אחד המקומות הללו הוא הכפר אלטר דו שאו, הנמצא לחופי אגם ורדה - אגם המוזן מימי נהר טפז'וס. מדיה וקבצים בנושא טפז'וס בוויקישיתוף טפז'וס, באתר אנציקלופדיה בריטניקה (באנגלית)
ספאמלוט

סְפָּאמאָלוֹט הוא מחזמר קומי המבוסס על הסרט "מונטי פייתון והגביע הקדוש" משנת 1975. כמו הסרט, זוהי פרודיה על אגדות המלך ארתור. למרות זאת, המחזמר שונה מהסרט בדרכים רבות, במיוחד עקב העובדה שהוא מכיל פרודיות רבות גם על ברודוויי. אריק איידל, חבר בחבורת מונטי פייתון, כתב את מילות השיר ואת העלילה, וג'ון דו פרז כתב את רוב המוזיקה. איידל הסביר את הרעיון מאחורי שם המחזמר בהודעה לעיתונות, שפורסמה בפברואר 2004: “אהבתי את הכותרת ספאמאלוט מאוד. בחנו את טיב הכותרת מול הקהל שלנו בסיבוב ההופעות האחרון בארצות הברית, ונראה שהם אהבו אותו בדיוק כפי שאהבתי אותו בעצמי. בסופו של דבר, הם אלו שישלמו את מחירי ברודוויי כדי לצפות במופע. הכותרת נלקחת משורה בסרט שאומרת: "אנו אוכלים חזיר, ריבה והרבה ספאם" (באנגלית: and Spam a lot.) ההפקה המקורית בברודוויי, בשנת 2005, אשר בוימה על ידי מייק ניקולס, הייתה מועמדת ל-14 פרסי טוני וזכתה ב-3, כולל פרס טוני למחזמר הטוב ביותר של עונת 2004–2005. במהלך ההפקה הראשונית, הועלו למעלה מ־1,500 הופעות, ולמעלה מ־2 מיליון איש צפו במופע. ההכנסות הסתכמו בלמעלה מ־175 מיליון דולרים אמריקאיים. מדיה וקבצים בנושא ספאמלוט בוויקישיתוף אתר האינטרנט הרשמי של ספאמלוט ספאמלוט במסד הנתונים IBDB (באנגלית) הופעת בכורה בשיקגו, מאתר המעריצים של מונטי פייתון A Quest Beyond The Grail, מתוך הניו יורק טיימס תזמורת אגוזי הקוקוס הגדולה ביותר בעולם Tony Awards 2024: The complete list of winners, NPR, ‏16 ביוני 2024 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
ראסמוס אלם (1995)

רסמוס אלם (בשוודית: Rasmus Alm; נולד ב-17 באוגוסט 1995) הוא כדורגלן שוודי המשחק בעמדות הקשר והקיצוני הימני באלפסבורג. לאחר שהחל את הקריירה בקבוצות נוער מהליגות הנמוכות, עבר למחלקת הנוער של לנדסקרונה בולס מליגת המשנה השוודית. בשנת 2013 החל לשחק בקבוצת הבוגרים של המועדון, ובאותה עונה ירדה הקבוצה לליגה השלישית, בה נותרה עד שעזב את המועדון. ב-6 בדצמבר 2017 חתם על חוזה לארבע עונות בברומאפויקארנה, העולה הטרייה לליגת העל השוודית. בתום העונה נשרה הקבוצה לליגה השנייה, ואלם חתם לארבע עונות בדגרפורס, גם היא מהליגה השנייה. ב-25 ביולי 2019 חתם על חוזה לשלוש עונות וחצי באלפסבורג מליגת העל השוודית. ראסמוס אלם, באתר Transfermarkt ראסמוס אלם, באתר Soccerway ראסמוס אלם, באתר FootballDatabase.eu Rasmus Alm - randig in i själen, Skånesport, ‏2017-06-21 (ב־) Rasmus Alm till Allsvenskan, Landskrona BoIS, ‏2017-12-06 (ב־) Välkommen till BP, Rasmus Alm – BP (ב־) Vi presenterar vårt nyförvärv Rasmus Alm - Degerfors IF, web.archive.org, ‏2019-02-12 Välkommen Rasmus Alm!, IF Elfsborg, ‏2019-07-25 (ב־)
MACS1149-JD1

MACS1149-JD1 (ידועה גם בשם PCB2012 3020) היא אחת הגלקסיות הרחוקות ביותר הידועות מכדור הארץ ונמצאת בהיסט לאדום של כ-z=9.11, או בערך 13.28 מיליארד שנות אור (4.07 מיליארד פארסק). מדיה וקבצים בנושא MACS1149-JD1 בוויקישיתוף מאמר של מדעני ALMA MACS1149-JD1, בבסיס הנתונים SIMBAD לגרמי שמיים אסטרונומיים
עלי עבייד

יעקוב עלי עבייד (בערבית: يعقوب علي اعبيد; נולד ב-11 בדצמבר 1997) הוא כדורגלן מאוריטני המשחק בעמדת המגן השמאלי ב-UTD ארד מליגת העל הרומנית. עבייד התחיל את הקריירה שלו במחלקת הנוער של קונקורדה. בגיל 17 הצטרף ללבאנטה ביחד עם חברו לקבוצה חסן. ב-15 באפריל 2018 ערך את הופעת הבכורה שלו בקבוצה הבוגרת בהפסד 3-0 לאתלטיקו מדריד. ב-16 ביולי 2018 הושאל לאלקורקון עד לסיום העונה. ב-23 בינואר 2020 עבייד חתם לשנה וחצי בוואלנסיין מהליגה השנייה בצרפת. ב-29 ביוני 2022 הצטרף ל-UTD ארד מליגת העל הרומנית. ב-27 במרץ 2015 עבייד ערך את הופעת הבכורה שלו בנבחרת מאוריטניה בהפסד 1-0 לגמביה. ב-21 ביוני הבקיע את שער הבכורה שלו בנבחרת בניצחון 1-2 נגד סיירה לאון. עבייד השתתף עם הנבחרת פעמיים בגביע אפריקה לאומות. נכלל בסגל נבחרת מאוריטניה לטורניר גביע אפריקה לאומות 2023. עלי עבייד, באתר Transfermarkt עלי עבייד, באתר Soccerway עלי עבייד, באתר BDFutbol עלי עבייד, באתר National Football Teams עלי עבייד, באתר FootballDatabase.eu La liste officielle des 27 Mourabitounes appelés à défendre les couleurs de la Mauritanie à la phase finale de la Coupe d'Afrique des Nations « Côte d'Ivoire 2023 » באתר הרשמי של פדרציית הכדורגל המאוריטנית, 25 בדצמבר 2023 (בצרפתית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
אנדרי אוכטומסקי

אנדריי אוכטומסקי (ברוסית: Андрей Ухтомский;‏ 17 באוקטובר 1771 – 16 בפברואר 1852) היה חרט נחושת רוסי. אביו היה כומר. הוא למד בסמינר התאולוגי של ירוסלב אך לא השלים את לימודיו ועזב ב-1786 כדי להיות פקיד ממשלתי נמוך דרג. הוא הפגין את יכולותיו האמנותיות כשהיה שם ובשנת 1795 הורשה להתפטר מתפקידו כדי ללמוד באקדמיה האימפריאלית לאמנויות, שם למד אצל אינץ קלובר. בשנת 1798, לאחר שקיבל כמה פרסים כספיים עבור עבודתו, ניתנה לו משכורת של 150 רובל לשנה, עם דירה, והופנו אליו סטודנטים. בשנה שלאחר מכן הוצב כאחראי על כיתת תחריט נוף. הוא סיים את לימודיו בשנת 1800, בתואר "אמן", ומונה לחרוט נופים עירוניים של סנט פטרבורג, שצוירו במקור על ידי סמיון שצ'דרין. עד מהרה, עבודותיו היו מבוקשות מאוד וזכו למחירים גבוהים. בשנת 1804, אחד מהדפסיו של פסל אפולו הכניס הרבה כסף. ב-1807, חריטת נוף של איי קמן זיכה אותו בכ-400 רובל. הוא החל להתמחות בדיוקנאות, על כך זכה בתואר "אקדמי" בשנת 1808, והוא מונה למנהל בית הדפוס של האקדמיה בשנת 1815 עד 1817 לימד באקדמיה, אך ראייתו הלכה ונחלשה. במקום זאת הוא מונה לעבוד בספרייה. בשנת 1818 נולד בנו קונסטנטין אוכטומסקי שיהפוך לצייר ידוע של סצנות פנים. בשנת 1821 הוענקה לו מדליית דמידוב על המצאת מכונת חריטה. הוא גם קיבל 2,000 רובל כדי לפתח את המכשיר שלו, אך המכשיר מעולם לא הוכנס לשימוש מעשי נרחב. הוא מונה לאוצר המוזיאון של האקדמיה ב-1831, וקיבל טבעת יהלום ב-1834, כפרס על עבודתו. בשנת 1840, הוא הוזמן לעשות סדרה גדולה של תחריטים, המתארים את מסעותיו של האדמירל ואסילי גולובנין. הוא קיבל דרגת חבר מועצת חצר המלוכה ב-1843. ב-1850 יצא לפנסיה, ונפטר כעבור שנתיים ונקבר בבית העלמין סמולנסקי. אף על פי שיצר למעלה מ-186 יצירות, במגוון ז'אנרים, הוא זכור בעיקר בזכות הפורטרטים שלו. מדיה וקבצים בנושא אנדרי אוכטומסקי בוויקישיתוף Biography from the Brockhaus and Efron Encyclopedic Dictionary, St. Petersburg. 1890–1907 @ Russian Wikisource. Biography by S. N. Kondakov, In: Anniversary reference book of the Imperial Academy of Arts. 1764-1914, Vol.2, Golike & Vilborg, 1915
סמיון שצ'דרין

סמיון שצ'דרין (ברוסית: Семён Фёдорович Щедри́н; באנגלית: Semyon Shchedrin;‏ 1745 – 1804) היה צייר נוף רוסי, דודו ומורו של סילבסטר שצ'דרין. חבר באקדמיה הקיסרית לאמנויות. הוא נולד בסנט פטרבורג למשפחה של מציל. בשנת 1759, הוא נכנס לאקדמיה לאמנויות בסנט פטרבורג, וב-1765 סיים את לימודיו עם מדליית זהב ומענקים ללימודים באירופה. שצ'דרין נסע לפריז, ואחר כך לרומא. בפריז הוא למד את יצירותיהם של ציירים הקלאסיים. בהשפעת הרעיון של ז'אן-ז'אק רוסו, שיופי קיים לא רק בדפוסים קלאסיים של אמנויות אלא גם בחיי היומיום ובטבע, שצ'דרין עבד הרבה באוויר הפתוח והתחבר עם זרם האמנות של ציור בסביבות חיצוניות. ברומא, לעומת זאת, הוא הושפע מהקלאסיציזם, הרעיון שאמנות צריכה לשקף את יצירות העת העתיקה ובכך להאריך את הצלחותיהן. שצ'דרין חזר לסנט פטרבורג ב-1776 והפך לפרופסור לציור נוף באקדמיה לאמנויות. אחד מתלמידיו באקדמיה היה פיודור מטבייב. על שצ'דרין הוטלה משימה לצייר נופים של הארמונות והפארקים של קתרינה הגדולה, שהביאו לידי ביטוי עבודות כמו נוף של האי בגני צארסקוסלסקי "(1777), "מבט על חצר החווה בצארסקויה סלו" (1777). לאחר 1780 השתתף שצ'דרין גם בשחזור התמונות בארמיטאז', ובשנת 1799 עמד בראש מגמה חדשה של גרפיקת נוף. פסגת קריירת האמנות שלו הגיעה בשנות ה-90. המפורסמות מבין יצירותיו מהתקופה ההיא הם נופי פארקים וארמונות בפבלובסק ופטרהוף. הרכב כל יצירותיו זהה בהתאם לכללי הציור הקלאסי האקדמי. מדיה וקבצים בנושא סמיון שצ'דרין בוויקישיתוף סמיון שצ'דרין, באתר Discogs (באנגלית) Матвеев Федор Михайлович (in Russian). Art19.info.
גלריית דגלי מדינות אוסטריה

דגלי מדינות אוסטריה: דגל אוסטריה סמל אוסטריה מדיה וקבצים בנושא גלריית דגלי מדינות אוסטריה בוויקישיתוף
שוהיי אוטני

שוהיי אוטני (נולד ב-5 ביולי 1994) הוא שחקן בייסבול יפני המשחק בקבוצת לוס אנג'לס דודג'רס מליגת ה-MLB. אוטני גדל באושו שבמחוז איווטה. הצטיינותו במשחק הבייסבול בתיכון הביאה להתעניינות מצד קבוצות ה-MLB, אך הוא בחר להישאר ביפן ולהצטרף לקבוצת הוקאידו ניפון האם פייטרס מהליגה הפסיפית, בה שיחק מ-2013 עד 2017. הוא שיחק במקביל כמגיש ובשחקן שדה, נבחר חמש פעמיים למשחק האולסטאר של הליגה, פעמיים למגיש העונה, פעם אחת לחובט השנה וזכה עם הקבוצה באליפות ב-2016. בדצמבר 2017 חתם בלוס אנג'לס איינג'לס מליגת ה-MLB. בעונתו הראשונה נבחר לרוקי העונה באמריקן ליג, במהלך העונה השיג כחובט 22 הום ראן, ממוצע חבטות של 0.285 ומאזן של 4–2 כמגיש. בעונת 2021 נבחר ל-MVP של האמריקן ליג, הוא נבחר לנבחרת העונה גם כחובט וגם כמגיש ורשם הופעה ראשונה במשחק האולסטאר. את העונה סיים במאזן של 9–2 ו- 3.18 ERA כמגיש, והשיג 46 הום ראן וממוצע של 0.257 כחובט. בעונת 2022 נבחר בפעם השנייה ברציפות למשחק האולסטאר כחובט ומגיש. כמו כן זכה בפרס ESPY לספורטאי השנה ובפרס ה-MVP השני שלו. בדצמבר 2023 חתם בלוס אנג'לס דודג'רס ל-10 שנים תמורת 700 מיליון דולר. בעונת 2024 היה לשחקן הראשון בתולדות הליגה שהשיג 50 חבטות להום ראן ו-50 גניבות בסיס. את העונה סיים עם 54 הום ראן, 59 גניבות בסיס, ממוצע חבטות של 0.310, 130 RBI, ‏134 ריצות ו-197 חבטות מוצלחות. מדיה וקבצים בנושא שוהיי אוטני בוויקישיתוף שוהיי אוטני, ברשת החברתית אינסטגרם שוהיי אוטני, באתר Baseball-Reference.com MLB שוהיי אוטני, באתר Baseball-Reference.com ליגות אחרות שוהיי אוטני, באתר ESPN.com MLB שוהיי אוטני, באתר MLB.com שוהיי אוטני, באתר The Baseball Cube שוהיי אוטני, באתר אנציקלופדיה בריטניקה (באנגלית) ציפי שמילוביץ, כיצד 700 מיליון דולר לשחקן יפני יצילו את הבייסבול ומה זה אומר על קפיטליזם אמריקאי?, באתר כלכליסט, 21 בדצמבר 2023 יאן מלניקוב, הסיוט הכי גדול בבייסבול לקח את כוח העל של שוהיי אוטני. אז הוא קבע שיא בלתי אפשרי, באתר הארץ, 21 בספטמבר 2024
פיודור מטבייב

פיודור מטבייב (ברוסית: Фёдор Матвеев; ‏ 1758–1826) היה צייר נוף קלאסי רוסי, המוכר ביותר בזכות נופיו האיטלקיים. הוא היה אחד מציירי הנוף הרוסים הראשונים. מטבייב היה בנו של איש צבא רוסי. הוא התקבל לאקדמיה הקיסרית לאמנויות, שם סיים את לימודיו ב-1778 עם מדליית זהב גדולה. אחד מהפרופסורים שלו היה סמיון שצ'דרין. מטבייב התמחה כצייר נוף והפך לאמן הנוף הראשון שקיבל מדליית זהב. לאחר מכן הוענק לו מלגה לנסוע לאירופה, כפי שהיה מקובל בזמנו עבור בוגרי האקדמיה המוכשרים. בשנת 1779 נסע מטבייב לאיטליה ולבסוף התיישב בה. הוא מעולם לא חזר לרוסיה ומת באיטליה ב-1826. מטבייב נסע הלוך ושוב באיטליה ובארצות האחרות וצייר את נופיהן. בתחילה, היו לו הזמנות מאצילים רוסים שהתגוררו באיטליה. בסופו של דבר, ההזמנות התמעטו, ומטבייב כתב מכתבים לאקדמיה הקיסרית לאמנויות בשנים 1789 ו-1795, וביקש לסבסד את חזרתו לרוסיה. ככל הנראה, הוא לא קיבל שום תשובה. בשנת 1806, הוא שלח לאקדמיה את הציור שלו "נופי נאפולי" וזכה בתואר האקדמאי. הוא יצר ציורי שמן וכן מספר עבודות גרפיות. רוב הציורים נעשו על פי הכללים הנוקשים של הציור הקלאסי, כלומר התמונה דומה לתפאורת תיאטרון, עם מבנים או עצים בצדדים. תמיד ישנם אנשים בנוף, כדי לציין את קנה המידה. נופים מאת מטבייב לעולם אינם מייצגים נופים אמיתיים בדיוק צילומי. לעומת זאת, הרישומים שלו מוטים הרבה יותר לכיוון הרומנטיקה, ועשויים להיות למעשה נופים רומנטיים רוסיים ראשונים. נוף טיבולי, 1819 נוף רומא, 1816 נוף שווצרי, 1818 מדיה וקבצים בנושא פיודור מטבייב בוויקישיתוף "Archived copy" Фёдор Матвеев. Путешествие по Италии Матвеев Федор Михайлович Пальвелева, Лиля (22 September 2008). Долгое дыхание пейзажа. "Ландшафтные художества" Федора Матвеева
ארגואייה

ארגואייה (Araguaia, בטופי עתיקה "נהר התוכים") הוא אחד הנהרות הגדולים בתבל, יובלו הראשי של נהר טוקנטינס ואורכו 2,627 ק"מ. מוצאו ברמת ברזיל. במהלכו מתפצל הנהר ויוצר את אי הנהר הגדול ביותר בעולם, איליה דו בננל, ששטחו 18,000 קמ"ר. מדיה וקבצים בנושא ארגואייה בוויקישיתוף ארגואייה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ברזיל ובנושא נהרות ונחלים. אתם מוזמנים לתרום לוויקיפדיה ולהרחיב אותו.
צבי הרש רוזנבוים

הרב צבי הרש רוזנבוים (ה'תקנ"ה – חנוכה בערך ה'תקפ"ט) היה רב הונגרי, רבה של ביצ'קה. נולד בשנת ה'תקנ"ה, ככל הנראה בטליקה, לרב משה נחום רוזנבוים, רבן של מספר קהילות בהונגריה. על פי מסורת המשפחה, למד בישיבת פרשבורג אצל החתם סופר. בשנת ה'תק"ף התגורר בטליקה שם נולדה לו מאשתו מרים לאה, בתו הראשונה דבורה בילא פישר, מאשתו מרים לאה. בשנת ה'תקפ"ה מונה לרבה של ביצ'קה. בתקופת רבנותו החלו לבנות בית כנסת חדש במקום. בשנת ה'תקפ"ט הוא פנה לחתם סופר עקב חילוקי דעות במכירת המקומות בבית הכנסת. נקבר בחג החנוכה, בערך בשנת ה'תקפ"ט ונקבר בביצ'קה. על אף מאמצי נינו הרב נחום הירש, ששיקם את בית העלמין בביצ'קה, לא נמצא מקום קבורתו. על פי מסורת המשפחה, צאצא של הרב אדם בעל שם. צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד. שני אחיו הגדולים הם הרב עמרם רוזנבוים והרב אברהם ישראל בצלאל רוזנבוים. לאחר פטירתו, אלמנתו נישאה לרב הרש שטיינר. לרב רוזנבוים 3 ילדים מאשתו מרים לאה. שני בנים ובת אחת: דבורה בילא (ה'תק"ף – י"ג בשבט ה'תרמ"ה, ינואר 1885) – אשתו של הרב עקיבא פישר, רבה של טט. ילדיהם הם הרב עמרם פישר והרב צבי פישר הרב אבא חייא הירש (ה'תקפ"א – כ"ח באלול ה'תרנ"ג, ספטמבר 1893) היה רבה של סרד הרב יחזקאל רוזנבוים-שטיינר עקיבא בן מרדכי ליב פישר, עטרת עקיבא, באתר אוצר החכמה לעפפלער סג"ל, זכרון אבות, באתר אוצר החכמה ישכר בעריש גרינפלד - שמעון הירשלער, משפחת השמעוני, באתר אוצר החכמה